Diari Oficial de la Generalitat Valenciana


Sumari del DOGV 3899, del 18-12-2000 (2000/9740)

ORDRE de 17 d'octubre de 2000, de la Conselleria de Cultura i Educació, per la qual es concedix l'autorització d'obertura i el funcionament d'un centre privat de nova creació, de Formació Professional de grau superior, denominat Centro de Estudios Rodrigo-Giorgeta, a València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3899

Data del DOGV
:   18-12-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/9740


Data del document
:   18-12-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * València
    * ensenyament professional

ORDRE de 17 d'octubre de 2000, de la Conselleria de Cultura i Educació, per la qual es concedix l'autorització d'obertura i el funcionament d'un centre privat de nova creació, de Formació Professional de grau superior, denominat Centro de Estudios Rodrigo-Giorgeta, a València. [2000/Q9740]
  
L'expedient ha sigut iniciat a instància del representant de l'entitat Escuela Infantil Giorgeta, SL, en sol·licitud d'autorització d'obertura i funcionament d'un centre privat de nova creació de Formació Professional de grau superior, per a impartir ensenyaments corresponents als cicles formatius de Tècnic Superior en Educació Infantil i Tècnic Superior en Integració Social.
  
La Direcció General de Centres va aprovar, per la Resolució de 25 de febrer de 2000, el projecte de les obres a realitzar per a l'autorització del centre.
  
La Direcció Territorial de Cultura i Educació de València ha emés proposta favorable a allò sol·licitat, a la vista dels informes emesos per la Unitat Tècnica de Construccions i de la Inspecció Educativa.
  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 173/1998, de 16 de febrer (BOE de 17.02.1998), pel qual es modifica i completa el Reial Decret 986/1991, de 14 de juny (BOE de 25.06.1991), en què s'aprova el calendari d'aplicació de la nova ordenació del sistema educatiu; el Reial Decret 1.004/1991, de 14 de juny (BOE de 26.06.1991), pel qual s'establixen els requisits mínims dels centres que impartisquen ensenyaments de règim general no universitaris; el Reial Decret 777/98, de 30 d'abril, sobre ordenació de la Formació Professional (BOE de 8 de maig), i el Reial Decret 332/1992, de 3 d'abril (BOE de 09.04.1992), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Únic
  
Autoritzar l'obertura i funcionament del centre docent privat que a continuació s'indica, amb les característiques i ensenyaments autoritzats que s'assenyalen, i efectes des de l'inici del curs acadèmic 2000/2001.
  
Denominació genèrica: centre autoritzat de Formació Professional de grau superior.
  
Denominació específica: Centro de Estudios Rodrigo-Giorgeta.
  
Titular: Escuela Infantil Giorgeta, SL.
  
Domicili: carrer d'Albacete, 37.
  
Localitat: València.
  
Província: València.
  
Codi: 48316052.
  
Ensenyaments i capacitat màxima que s'autoritzen:
  
- Dos grups del Cicle Formatiu de Grau Superior d'Educació Infantil, amb 40 llocs escolars (20 llocs de matí i 20 llocs de vesprada).
  
- Dos grups del Cicle Formatiu de Grau Superior de Integració Social, amb 40 llocs escolars (20 llocs de matí i 20 llocs de vesprada).
  
DISPOSICIONS ADDICIONALS
  
Primera
  
La Direcció Territorial de Cultura i Educació de València establirà, en el termini màxim de dos mesos i per resolució, el centre públic al qual el citat centre privat, amb els seus nous ensenyaments, quedarà adscrit a efectes administratius.
  
Segona
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement amb el que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos, a comptar des de l'endemà de la seua notificació o publicació, segons corresponga.
  
València, 17 d'octubre de 2000
  
El conseller de Cultura i Educació,